**REPUBLIKA HRVATSKA**

**KARLOVAČKA ŽUPANIJA**

Osnovna škola Eugena Kvaternika Rakovica

Rakovica 95, 47245 Rakovica

Tel./fax.: 047/784-016

KLASA: 003-06/21-01/09

URBROJ: 2133-38-21-1

U Rakovici 12. travnja 2021.

Temeljem članka 120. st. 2. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19 i 64/20) te člancima 37. i 38. Statuta Osnovne škole Eugena Kvaternika Rakovica, ravnateljica gđa. Vera Ljubanović Grdić upućuje

**POZIV NA KONSTITUIRAJUĆU SJEDNICU ŠKOLSKOG ODBORA**

Sjednica će se održati **27. travnja 2021.** godine s početkom u 15:00 sati, u učionici hrvatskoga jezika (kat).Za sjednicu se predlaže sljedeći

**dnevni red:**

1. Izvješće predsjedavatelja sjednice o imenovanim članovima Školskog odbora
2. Verificiranje (potvrđivanje) mandata imenovanih članova Školskog odbora
3. Izbor predsjednika i zamjenika predsjednika Školskog odbora
4. Različito

Ravnateljica:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Vera Ljubanović Grdić, dipl.uč.)

Dostaviti:

1. Katica Matešić
2. Milan Hodak
3. Davor Salopek
4. Snježana Bićanić
5. Jelena Požega
6. Marija Hazler
7. Dragan Franjković

**REPUBLIKA HRVATSKA  
KARLOVAČKA ŽUPANIJA  
OSNOVNA ŠKOLA EUGENA KVATERNIKA**  
Rakovica, Rakovica 95

KLASA: 003-06/21-01/09  
URBROJ: 2133-38-21-3  
Rakovica, 27. travnja 2021. godine

**Z A P I S N I K**

s konstituirajuće sjednice 7. saziva Školskog odbora **Osnovne škole Eugena Kvaternika** Rakovica, održane dana 27. travnja 2021. godine s početkom u 15:00 sati u zbornici.

Nazočni članovi Školskog odbora:

1. Marija Hazler, imenovana ispred Radničkog vijeća
2. Snježana Bićanić, imenovana ispred Učiteljskog vijeća
3. Jelena Požega, imenovana ispred Učiteljskog vijeća
4. Katica Matešić, imenovana ispred Osnivača
5. Milan Hodak, imenovan ispred Osnivača
6. Davor Salopek, imenovan ispred Osnivača
7. Dragan Franjković, imenovan ispred Vijeća roditelja

Uz nazočne članove Školskog odbora, sjednici još prisustvuju: ravnateljica škole, gđa Vera Ljubanović Grdić, tajnica škole Valentina Kraljiček koja je ujedno i zapisničarka.

Sjednica je započela u 15:00.

Ravnateljica škole, gđa. Vera Ljubanović Grdić, koja je i sazvala sjednicu, te je predsjedavateljica sjednice do izbora predsjednika/ce, pozdravila je sve prisutne te im čestitala na imenovanju. Potvrđuje da su na sjednici prisutni svi članovi, da se poštuju sve epidemiološke mjere određene od strane Stožera civilne zaštite i Hrvatskog zavoda za javno zdravstvo. Ravnateljica je upoznala novoizabrane članove Školskog odbora s obvezama i ovlastima kako je propisano Zakonom o odgoju i obrazovanju te Statutom škole.

Predsjedavateljica sjednice, konstatirala da je prisutna dovoljna većina članova i predložila sljedeći

**dnevni red:**

1. Izvješće predsjedavatelja sjednice o imenovanim članovima Školskog odbora
2. Verificiranje (potvrđivanje) mandata imenovanih članova Školskog odbora
3. Izbor predsjednika i zamjenika predsjednika Školskog odbora
4. Različito

Dnevni red je jednoglasno usvojen.

**Ad.1.)** **Izvješće predsjedavatelja sjednice o imenovanim članovima Školskog odbora**

Ravnateljica škole pročitala je Zapisnik o konačnim rezultatima Izbornog povjerenstva Skupa radnika OŠ E. Kvaternika Rakovica iz kojeg je vidljivo da je s najvećim broj glasova za člana Školskog odbora izabrana gđa. Marija Hazler, dipl. uč., učiteljica razredne nastave u PŠ Braće Pavlić, Drežnik Grad.

Potom je pročitala Zapisnik Izbornog povjerenstva Učiteljskog vijeća OŠ E. Kvaternika Rakovica koje je po provedenom glasovanju utvrdilo da su učiteljice razredne nastave Jelena Požega i Snježana Bićanić imenovane ispred Učiteljskog vijeća u 7. saziv Školskog odbora.

Vijeće roditelja OŠ E. Kvaternika Rakovica dostavilo je Odluku o imenovanju, donesenu na sjednici 05. ožujka 2021,. prema kojoj je u Školski odbor jednoglasno izabran g. Dragan Franjković.

Karlovačka županije kao osnivač, dostavila je Odluku o imenovanju Katice Matešić, Milana Hodaka i Davora Salopeka.

**Ad.2.) Verificiranje (potvrđivanje) mandata imenovanih članova Školskog odbora**

Ravnateljica škole provjerava identitet imenovanih kandidata, te utvrđuje sa su nazočni članovi, osobe koje su imenovala mjerodavna tijela u novi saziv Školskog odbora OŠ E. Kvaternika, Rakovica.

**Ad.3.) Izbor predsjednika i zamjenika predsjednika Školskog odbora**

Ravnateljica pita članove tko želi predložiti ili se samovoljno kandidirati za predsjednika ili zamjenika predsjednika. Članica Jelena Požega predlaže gđu. Mariju Hazler, koja je bila predsjednica i u prošlom sazivu ŠO te je svoju ulogu obavljala savjesno i marljivo. Prijedlogu se pridružuju i g. Salopek koji naglašava kako bi bilo prikladnije da predsjednik bude osoba iz prosvjete, mišljenju se pridružuje i gđa. Bićanić. Gđa. Hazler prihvaća kandidaturu. Članovi su javnim glasovanjem dizanjem ruku jednoglasno imenovali gđu. Mariju Hazler, za predsjednicu 7. saziva Školskog odbora. Za zamjenika predsjednice od strane gđe. Bićanić predložena je Jelena Požega koja je kandidaturu i prihvatila. Članovi su javnim glasovanjem jednoglasno izabrali učiteljicu Jelenu Požegu za zamjenicu predsjednice Školskog odbora.

Predsjedavateljica sjednice, gđa. Vera Ljubanović Grdić prepustila je vođenje sjednice predsjednici ŠO, gđi. Mariji Hazler.

**Ad.4.)** Različito

Predsjednica Školskog odbora pojašnjava članovima koje sve teme mogu očekivati u radu ŠO. Ravnateljica pojašnjava kakav je postupak zapošljavanja u školama.

Nije bilo dodatnih rasprava ni pitanja od članova ŠO. Sjednica je završila u 15:45 sati.

Zapisničarka: Predsjednica Školskog odbora:

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

( Valentina Kraljiček) (Marija Hazler)